cyanic-selkie/wikianc huggingface dataset:
দেলাওয়ার হোসাইন সাঈদী
মানবতাবিরোধী অপরাধে ফাঁসির রায়
তার বিরুদ্ধে মুক্তিযুদ্ধকালে হত্যা, অপহরণ, নির্যাতন, ধর্ষণ, অগ্নিসংযোগ, লুণ্ঠন, ধর্মান্তর করাসহ মানবতাবিরোধী অপরাধের আটটি অভিযোগ সুনির্দিষ্টভাবে প্রমাণিত হয় আন্তর্জাতিক অপরাধ ট্রাইব্যুনালে। এর মধ্যে দুটি অভিযোগে তাকে মৃত্যুদণ্ড দেওয়া হয়। ২৮ ফেব্রুয়ারি ২০১৩, বৃহস্পতিবার বিচারপতি এ টি এম ফজলে কবীরের নেতৃত্বে তিন সদস্যের আন্তর্জাতিক অপরাধ ট্রাইব্যুনাল-১ এ রায় দেন। সাঈদীর বিরুদ্ধে থাকা ২০টি অভিযোগের মধ্যে প্রমাণিত হয়েছে ৬, ৭, ৮, ১০, ১১, ১৪, ১৬, ১৯ নম্বর অভিযোগ। এর মধ্যে ৮ ও ১০ নম্বর অভিযোগে তাকে সর্বোচ্চ শাস্তি ফাঁসিতে ঝুলিয়ে মৃত্যুদণ্ড কার্যকর করার আদেশ দেওয়া হয়।   এই জন্য ৬, ৭, ১১, ১৪, ১৬ ও ১৯নং অভিযোগ প্রমাণিত হলেও এতে কোনো সাজার কথা ঘোষণা করেননি ট্রাইব্যুনাল।  তবে,তার বিরুদ্ধে আনা অন্য ১২টি অভিযোগ প্রমাণিত না হওয়ায় তাকে সেগুলো থেকে খালাস দেওয়া হয়।
মঠবাড়ী ইউনিয়ন
মঠবাড়ী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
দেলাওয়ার হোসাইন সাঈদী
মৃত্যু
দেলাওয়ার হোসাইন সাঈদী ২০২৩ সালের ১৪ আগস্ট হৃদরোগে আক্রান্ত হয়ে ৮৩ বছর বয়সে বঙ্গবন্ধু শেখ মুজিব মেডিকেল বিশ্ববিদ্যালয়ে মৃত্যুবরণ করেন। এর আগে ১৩ আগস্ট রবিবার তিনি কাশিমপুর কেন্দ্রীয় কারাগারে হৃদরোগে আক্রান্ত হন। পরে তাকে কারাগার থেকে গাজীপুরের শহীদ তাজউদ্দীন আহমদ মেডিকেল কলেজ হাসপাতালে নেওয়া হয়। সেখানে অবস্থার উন্নতি না হওয়ায় উন্নত চিকিৎসার জন্য তাকে ঢাকার বঙ্গবন্ধু শেখ মুজিব মেডিকেল বিশ্ববিদ্যালয়ে নেওয়া হয়। ১৫ আগস্ট ২০২৩ পিরোজপুরের সাঈদী ফাউন্ডেশনে জানাজা নামাজের পর সমাহিত করা হয়।
ইফতেখার উদ্দিন চৌধুরী
'''অধ্যাপক ড. ইফতেখার উদ্দিন চৌধুরী''' (জন্ম: ১ জুলাই ১৯৫৫) চট্টগ্রাম বিশ্ববিদ্যালয়ের ১৭তম এবং সাবেক উপাচার্য। ২০১৫ সালের ১৫ জুন বিশ্ববিদ্যালয়ের আচার্য ও রাষ্ট্রপতি এডভোকেট আব্দুল হামিদ অধ্যাপক ড. ইফতেখার উদ্দিন চৌধুরীকে চট্টগ্রাম বিশ্ববিদ্যালয়ের উপাচার্য হিসাবে নিয়োগ দেন। তিনি চবির সমাজতত্ত্ব বিভাগের শিক্ষক ছিলেন।
জন্ম ও পারিবারিক পরিচিতি
ইফতেখার উদ্দিন চৌধুরী ১৯৫৫ সালের ১ জুলাই চট্টগ্রাম নগরীর এক সম্ভ্রান্ত মুসলিম পরিবারে জন্মগ্রহণ করেন।
শিক্ষাজীবন
তিনি ১৯৭০ সালে এস.এস.সি এবং ১৯৭২ সালে এইচ.এস.সি পরীক্ষায় উত্তীর্ণ হন। তিনি চট্টগ্রাম বিশ্ববিদ্যালয়ের অধীনে বি.এ ও এল.এল.বি ডিগ্রী অর্জন করেন। ১৯৮১ সালে তিনি চট্টগ্রাম বিশ্ববিদ্যালয়ের সমাজতত্ত্ব বিভাগ থেকে এম.এ পরীক্ষায় প্রথম শ্রেণীতে প্রথম স্থান অধিকার করেন। তিনি ১৯৮৩ সালে জাপান সরকারের বৃত্তি নিয়ে ওসাকা বিশ্ববিদ্যালয় থেকে জাপানী ভাষায় ডিগ্রী এবং ১৯৮৮ সালে সুকুমা বিশ্ববিদ্যালয় থেকে পি.এইচ.ডি ডিগ্রী অর্জন করেন। ড.চৌধুরী ১৯৮৮-১৯৮৯ সালে যুক্তরাষ্ট্রের ক্যালির্ফোনিয়া বিশ্ববিদ্যালয় থেকে পোস্ট ডক্টরাল প্রোগ্রাম শেষ করেন।
ইন্দ্রলাল রায়
ইন্দ্রলাল রায় (২ ডিসেম্বর ১৮৯৮ - ১৮ জুলাই ১৯১৮) প্রথম ভারতীয় বাঙালি বিমান চালক এবং প্রথম বিশ্বযুদ্ধে অংশগ্রহণকারী একমাত্র ভারতীয় বৈমানিক। তিনি প্রথম বিশ্বযুদ্ধে মিত্রশক্তির পক্ষে যুদ্ধ করেন এবং মৃত্যুবরণ করেন। তিনি ফ্রান্সের পক্ষ হয়ে জার্মানির বিপক্ষে বেশ কয়েকটি সামরিক অভিযানে অংশ নেন এবং যুদ্ধবিমান চালনায় দক্ষতার পরিচয় দেন।
প্রাথমিক জীবন
thumb|১৯৯৮ সালে প্রকাশিত ভারতের ডাকটিকিটে ইন্দ্র লাল রায় ইন্দ্রলাল রায়ের জন্ম ভারতের কলকাতায়। তার পিতা পিয়ারীলাল রায় বরিশাল জেলার লকুতিয়া অঞ্চলের জমিদার ও আইনজীবী এবং মা ললিতা রায় ছিলেন নারীর ভোটাধিকার আন্দোলনকারী। ভ্রাতা পরেশলাল রায় ছিলেন মুষ্টিযোদ্ধা। শিক্ষা জীবনে তিনি বেশ কয়েকটি বৃত্তি অর্জন করেন। বৈমানিক হিসেবে যোগদানের আগে তিনি সর্বশেষ ব্যালিওল বৃত্তি লাভ করেন। এই বৃত্তি নিয়ে তিনি ইংল্যান্ডের অক্সফোর্ড বিশ্ববিদ্যালয়ে পড়াশোনা করতে যান। ১৯১১ সাল পর্যন্ত তিনি কেনিংস্টনে-এর সেন্টা পল'স স্কুলে পড়াশোনা করেন। তার মূল শিক্ষার প্রায় পুরোভাগই ইংল্যান্ডে।
১৯১৭ সালের এপ্রিল তিনি রয়েল ফ্লাইং কর্‌প্‌সে যোগ দেন। এই ফ্লাইং কোর থেকে ১৯১৭ সালের ৫ জুলাই সেকেন্ড লেফটেণ্যান্ট হিসেবে কমিশন লাভ করেন। এর এক সপ্তাহের মধ্যে ভেন্ড্রোমে প্রশিক্ষণ শুরু করেন। এরপর টার্নবারি-তে বন্দুক চালনা শিক্ষা করেন। অক্টোবর মাসের শেষের দিকে বিমান বাহিনীর ৫৬ স্কোয়াড্রনে যোগ দেন।
প্রথম বিশ্বযুদ্ধ
কমিশনের পরপরই প্রথম বিশ্বযুদ্ধ শুরু হয়ে যায়। ১৯১৭ সালের ডিসেম্বর মাসে ইন্দ্রলাল ফ্রান্সের পক্ষে জার্মানির বিপক্ষে একটি সামরিক বিমান অভিযানে অংশ নেন। এই অভিযানের সময় তার বিমান জার্মান বিমান কর্তৃক নো ম্যানস ল্যান্ডে ভূপাতিত হয়। তিন দিন পর একটি ব্রিটিশ সেনাদল তাকে উদ্ধার করে ফ্রান্সের ব্রিটিশ সামরিক হাসপাতালে পাঠিয়ে দেয়। সামরিক হাসপাতালের ডাক্তাররা তাকে মৃত ঘোষণা করে মর্গে পাঠিয়ে দেন। পরে তিনি জ্ঞান ফিরে পান। সুস্থ হওয়ার পর আবার বিশ্বযুদ্ধে যোগ দিয়ে নিয়মিত উড্ডয়ন শুরু করেন।
১৯১৮ সালে ৬ জুলাই থেকে তিনি বিমান আক্রমণ শুরু করেন এবং ৯টি জার্মান বিমান ধ্বংস করে বিশেষ কৃতিত্বের পরিচয় দেন। ১৮ জুলাই তারিখে তার বিমান পুনরায় ভূপাতিত হয় এবং তিনি মৃত্যুবরণ করেন।
রেকর্ড
তিনিই প্রথম ভারতীয় বিমান চালক, যিনি ১৭০ ঘণ্টা বিমান চালানোর রেকর্ড করেছিলেন।
চারু বিকাশ চাকমা
চারু বিকাশ চাকমা একজন বাংলাদেশী চাকমা রাজনীতিবিদ। তিনি পার্বত্য চট্টগ্রামে পাহাড়ি জনগণের রাজনৈতিক আন্দোলনের জ্যেষ্ঠ নেতাদের একজন এবং পার্বত্য চট্টগ্রাম জনসংহতি সমিতির সহ-প্রতিষ্ঠাতা ছিলেন।
আল জামিয়াতুল ইসলামিয়া মাইজদী
আল জামিয়াতুল ইসলামিয়া মাইজদী (আল আমিন মাদ্রাসা নামে অধিক পরিচিত ) নোয়াখালী জেলার মাইজদী বাজারে অবস্থিত একটি কওমি মাদ্রাসা। স্থানীয় আল আমিন বিস্কুট ফ্যাক্টরী এবং হাবিব ভেজিটেবলের প্রতিষ্ঠাতা হাবিবুর রহমান ১৯৮৬ সালে এই মাদ্রাসাটি প্রতিষ্ঠা করেন। তার পুত্র মুহাম্মদ আজিজুল্লাহ এ মাদ্রাসার মুহতামিমের দায়িত্বভার গ্রহণ করেন। ১৯৯৭ সালে এখানে দাওরায়ে হাদিস (মাস্টার্স) চালু করা হয়। নোয়াখালী শহরে এটিই একমাত্র দাওরায়ে হাদিস সম্পন্ন কওমি মাদ্রাসা। মাদ্রাসাটি আঞ্জুমানে ইত্তেহাদুল মাদারিস বাংলাদেশের অন্তর্ভুক্ত। মাদ্রাসার প্রধান উপদেষ্টা ছিলেন মুফতি আবদুর রহমান। ২০২১ সালে মাদ্রাসার ছাত্রসংখ্যা ১০৩৯ ও শিক্ষক ৫০ জন।
স্কট এ. থমসন
'''স্কট এ. থমসন''' হলেন একজন অস্ট্রেলিয়ান হারপিটোলজিস্ট, জীবাশ্মবিদ ও শ্রেণিবিন্যাসবিদ, যিনি চেলিডি পরিবারের কচ্ছপ নিয়ে কাজ করেন।
শিক্ষা
থমসন প্রাণিবিদ্যা ও গণিতে অধ্যয়ন করে ফলিত বিজ্ঞানে ক্যানবেরা বিশ্ববিদ্যালয় থেকে স্নাতক ও স্নাতকোত্তর উভয় ডিগ্রি লাভ করেন।
কর্মজীবন
থমসন সাও পাওলো বিশ্ববিদ্যালয়ের প্রাণিবিদ্যা জাদুঘরের গবেষক এবং ফ্লোরিডার ওভিডোতে চেলোনিয়ান রিসার্চ ইনস্টিটিউটের কিউরেটর। তিনি প্রকৃতি সংরক্ষণের জন্য আন্তর্জাতিক ইউনিয়ন সারভাইভাল কমিশনের কচ্ছপ এবং মিঠা পানির কচ্ছপ বিশেষজ্ঞ দলের সদস্য এবং বিলুপ্ত প্লাইস্টোসিন ও হলোসিন কচ্ছপের ২০১৫ সালের তালিকার সহ-লেখক।  থমসন রাজনৈতিক বা সংরক্ষণ-চালিত শ্রেণীকরণের পরিবর্তে বিজ্ঞান-ভিত্তিক শ্রেণীকরণের পক্ষে সমর্থন করেন।
থমসন বেশ কয়েকটি বিদ্যমান ও জীবাশ্ম কচ্ছপের বর্ণনা করেছেন, যার মধ্যে রয়েছে:
গিলান বিশ্ববিদ্যালয়
গিলান বিশ্ববিদ্যালয় হলো ইরানের উত্তরাঞ্চলের কাস্পিয়ান সাগর তীরবর্তী গিলান প্রদেশের বৃহত্তম শহর রাশতে অবস্থিত একটি স্নাতক ও উচ্চ শিক্ষাপ্রতিষ্ঠান।
বিশ্ববিদ্যালয়ের শিক্ষার্থীর সংখ্যা প্রায় ১৮,০০০ জন।
ইতিহাস
১৯৭৪ খ্রিষ্টাব্দের ইরান ও পশ্চিম জার্মানির পারস্পরিক সহযোগিতার অংশ হিসেবে বিশ্ববিদ্যালয়টি প্রতিষ্ঠা করা হয়। প্রকৌশল বিভাগ ও সাহিত্য বিভাগের ১৭০ জন শিক্ষার্থী ও ১০ জন শিক্ষক নিয়ে বিশ্ববিদ্যালয়ের যাত্রা শুরু হয়। বিশ্ববিদ্যালয়টি তৎকালে পুরকৌশল ও জার্মান সাহিত্য প্রভৃতি বিষয়ের ওপর কোর্স করার সুবিধা দিত।
১২০ জন ছাত্র নিয়ে গিলান বিশ্ববিদ্যালয়ের পদার্থবিদ্যা, গণিত, রসায়ন, জীববিজ্ঞান), কৃষিবিজ্ঞান, পশুপালন ও জার্মান সাহিত্য বিভাগ চালু করা হয়।
অধ্যয়ন
গিলান বিশ্ববিদ্যালয়ে ৫৫টি বিষয়ে ব্যাচেলর ডিগ্রি, ৩৫টি বিষয়ে মাস্টার্স ডিগ্রি ও সাতটি বিষয়ে পিএইচডি ডিগ্রি গ্রহণের সুযোগ রয়েছে। এটি গিলান প্রদেশের সর্ববৃহৎ বিশ্ববিদ্যালয়।
এছাড়াও বিশ্ববিদ্যালয়টিতে কাস্পিয়ান সাগর বিষয়ক গবেষণা বিভাগ চালু রয়েছে।
গিলান বিশ্ববিদ্যালয় থেকে প্রকাশিত কাস্পিয়ান জার্নাল অব এনভাইরনমেন্টাল সায়েন্স হলো কাস্পিয়ান আঞ্চলিক রাষ্ট্রীয় বিশ্ববিদ্যালয়ের সংগঠন এইউসিআরএস (অ্যাসোসিয়েশন অব ইউনিভার্সিটিস অব কাস্পিয়ান রিজিয়ন স্টেটস) এর একটি আনুষ্ঠানিক অর্ধবার্ষিক প্রকাশনা। এছাড়াও ফারসি ও ইংরেজি ভাষায় বিশ্ববিদ্যালয় থেকে বেশ কিছু সাময়িকী প্রকাশিত হয়।
বিজ্ঞান, গণিত, প্রকৌশল, মানবিক, শারীরিক শিক্ষা ও প্রাকৃতিক সম্পদ বিভাগ এবং শিল্প ও স্থাপত্য মহাবিদ্যালয়ের অধীন বিপুল সংখ্যক কোর্স করার সুবিধা রয়েছে। গিলান বিশ্ববিদ্যালয়ের ৩৫টি বিভাগ থেকে বিএসসি, এমএসসি, বিএ, এমএ ও পিএইচডি ডিগ্রি সম্পন্ন করার জন্য ১১২টিরও অধিক কোর্সের সুবিধা রয়েছে।
গিলান প্রদেশের বিভিন্ন স্থানব্যাপী সুবৃহৎ শিক্ষায়তনে তিনটি গবেষণা কেন্দ্র, নয়টি ফ্যাকাল্টি ও প্রায় ৬৫০ জন শিক্ষকসহ গিলান বিশ্ববিদ্যালয় উত্তর ইরানের সর্ববৃহৎ এবং অন্যতম প্রধান উচ্চ শিক্ষাপ্রতিষ্ঠান হিসেবে স্বীকৃত। স্নাতক, স্নাতকোত্তর ও গবেষণাকার্যের ১১২টি ক্ষেত্রে প্রায় ১৮,০০০ শিক্ষার্থী গিলান বিশ্ববিদ্যালয়ে অধ্যয়নরত।
উল্লেখযোগ্য ব্যক্তিত্ব
গিলান বিশ্ববিদ্যালয়ের বেশ কয়েকজন সক্রিয় ও পরিচিত বিজ্ঞানী রয়েছেন। আধুনিক বিজ্ঞানের ক্ষেত্রে সবচেয়ে বেশি অবদান রাখা ১% বিজ্ঞানীদের অন্তত তিনজন গিলান বিশ্ববিদ্যালয়ের। সেই সাথে বিশ্ববিদ্যালয়ের বিপুল সংখ্যক স্নাতক সম্পন্ন করা শিক্ষার্থী বিশ্বব্যাপী উচ্চ র‍্যাঙ্কের বিশ্ববিদ্যালয়ে অধ্যয়নরত আছেন। এছাড়াও বেশ কিছু শিক্ষার্থী অধ্যয়নার্থে গিলান বিশ্ববিদ্যালয় প্রাঙ্গণে থাকাকে পছন্দ করেন।
গিলান ইউনিভার্সিটি প্রেস থেকে বিগত দশকে বেশ কিছু বৈজ্ঞানিক গ্রন্থ এবং জাতীয় ও আন্তর্জাতিক ক্ষেত্রে স্বীকৃত বেশ কিছু সাময়িকী প্রকাশিত হয়েছে।
উইকিপিডিয়ার গ্রন্থতালিকা
এটি ইন্টারনেট বিশ্বকোষ উইকিপিডিয়া সম্পর্কিত কাজের গ্রন্থতালিকা।
বাবুরাম ভট্টরাঈ
বাবুরাম ভট্টরাঈ (डा. बाबुराम भट्टराई, জন্ম ১৮ জুন ১৯৫৪) ছিলেন নেপালের ৩৫তম প্রধানমন্ত্রী। তিনি আগস্ট ২০১১ থেকে মার্চ ২০১৩ পর্যন্ত প্রধানমন্ত্রী ছিলেন। তিনি ১৯৭৭ সালে ছাত্র রাজনীতিতে যোগ দেন। ভারতে প্রবাসী নেপালি ছাত্রদের নিয়ে অল ইন্ডিয়া নেপালি স্টুডেন্টস এসোসিয়েশন গঠন করেন। তিনি দিল্লি র জওহরলাল নেহরু বিশ্ববিদ্যালয় থেকে আর্কিটেক্ট বিষয়ে পিএইচডি ডিগ্রি অর্জন করেন।
রাজনৈতিক জীবন
সিপিএন (৪র্থ কনভেনশন)-এ যোগ দিয়ে ১৯৮৬-এর বিভক্তির সময় তিনি মোহন বিক্রম সিং এর নেতৃত্বাধীন (মশাল) গ্রুপে যোগ দেন। ১৯৯১ সালে মশাল গ্রুপ থেকে বেরিয়ে নিজের নেতৃত্বে সংযুক্ত গণ ফ্রন্ট গঠন করেন। সংযুক্ত গণ ফ্রন্ট গঠনের উদ্দেশ্য ছিলো নেপালের কমিউনিস্ট পার্টি (মাওবাদী-কেন্দ্র) দলের প্রকাশ্য গণ সংগঠনের আড়ালে আসন্ন সংসদ নির্বাচন মোকাবিলা করা। সিপিএন (এম) তখনো একটি গোপন পার্টি ছিলো।
ফারখোন্দা হাসান
ফারখোন্দা হাসান (فرخندة حسن; জন্ম: ১৯৩০) কায়রো আমেরিকান বিশ্ববিদ্যালয়ের ভূগোলের একজন অধ্যাপক এবং শুরা কাউন্সিলের মানব উন্নয়ন ও স্থানীয় প্রশাসন কমিশনের চেয়ারম্যান ছিলেন।
শিক্ষা
তিনি কায়রো বিশ্ববিদ্যালয় থেকে রসায়ন ও ভূগোলে বিএসসি ডিগ্রি এবং কায়রো আমেরিকান বিশ্ববিদ্যালয় থেকে সলিড স্টেট সাইন্সে এমএসসি ডিগ্রি লাভ করেন। মার্কিন যুক্তরাষ্ট্রের পিটসবার্গ বিশ্ববিদ্যালয় থেকে ভূগোলে পিএইচডি ডিগ্রি অর্জন করেছেন। তিনি মিশরের আইন শামস বিশ্ববিদ্যালয় হতে শিক্ষা ও সাইকোলজি বিষয়েও তিনি ডিপ্লোমা করেছেন।
কর্মজীবন
হাসান জাতিসংঘ কমিশনের বিজ্ঞান ও প্রযুক্তি উন্নয়ন বিভাগের জেন্ডার উপদেষ্টা পর্ষদের সহ-সভাপতি এবং ২০০০ সাল থেকে মিশরে মহিলাদের জাতীয় কাউন্সিলের মহাসচিব এবং সদস্য। একজন বিজ্ঞানী, রাজনীতিবিদ এবং উন্নয়ন বিশেষজ্ঞ হিসাবে তিনি নীতি, জনসেবা, বিজ্ঞান, তথ্য ও প্রযুক্তি, তৃণমূল পর্যায়ে সামাজিক কাজ, শিক্ষা ও সংস্কৃতি এবং অন্যান্য শৃঙ্খলাগুলিতে মহিলা হওয়ার কারণেই কেন্দ্রীভূত ছিলেন। জাতীয় ও আন্তর্জাতিক সংস্থা, বেসরকারি সংস্থা, গবেষণা ও জ্ঞান প্রতিষ্ঠানের সঙ্গে তার সংযুক্তি নারীর ক্ষমতায়নকে নির্দেশিত করে। হাসান জাতিসংঘের বিভিন্ন সংস্থা কর্তৃক আয়োজিত বিভিন্ন আন্তর্জাতিক ও আঞ্চলিক কর্মসূচিতে স্বল্পমেয়াদে পরামর্শদাতা এবং বিশেষজ্ঞ হিসাবে কাজ করেছেন। যেমন: মহিলাদের জন্য জাতিসংঘ উন্নয়ন তহবিল (ইউনিফেম), জাতিসংঘ উন্নয়ন কর্মসূচী (ইউএনডিপি), নারী উন্নয়নের জন্য জাতিসংঘের আন্তর্জাতিক গবেষণা ও প্রশিক্ষণ ইনস্টিটিউট (ইনসট্র), ইউনেস্কো।
ঝিনাইদহ
ইতিহাস
প্রাচীন কালের ঝিনুকদাহ থেকে বাংলাদেশের দক্ষিণ পশ্চিম অঞ্চলের তোরণ হিসেবে পরিচিত ঝিনাইদহ। বীরশ্রেষ্ঠ হামিদুর রহমান, মরমী কবি পাগলা কানাই, গণিত বিশারদ কেপিবসু, বিপ্লবী বাঘা যতীন এবং কবি গোলাম মোস্তফা এর স্মৃতি ধন্য ঝিনাইদহ। ঝিনাইদহ জেলা গঠিত হয় ২৩শে ফেব্রুয়ারি ১৯৮৪। ১৯৫৮ সালে ঝিনাইদহের প্রাণ কেন্দ্রে ২০টি মৌজার ৩২.৪২ বর্গ কিলোমিটার এলাকা নিয়ে ৯টি ওয়ার্ড সমন্বয়ে গ-শ্রেণীর ঝিনাইদহ পৌরসভা গঠিত হয়। ঝিনাইদহ পৌরসভা ১৯৮১ সালে খ - শ্রেণী এবং ১৯৯১ সালে ক -শ্রেণীতে উন্নীত হয়।
অবস্থান
ঝিনাইদহ রাজধানী ঢাকা থেকে ‍১৭৫ কি.মি. দুরে অবস্থিত।
জনসংখ্যা
২০২০ সালের ঝিনাইদহ পৌরসভার রেকর্ড অনুযায়ী ঝিনাইদহ শহরের মোট জনসংখ্যা ২,৫২,৫০০ জন। যার মধ্যে ১২৮৩০০ জন পুরুষ এবং ১২৪২০০ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৭৮০০ জন মানুষ বসবাস করে। শহরের মোট পরিবার রয়েছে ৬০,৯০০ টি।
গুরুত্বপূর্ণ শিক্ষা প্রতিষ্ঠান
খুলনা বিভাগের অন্যতম গুরুত্বপূর্ণ শিক্ষানগরী হিসাবে ঝিনাইদহ সুপরিচিত। ঝিনাইদহের উল্লেখযোগ্য শিক্ষা প্রতিষ্ঠানের মধ্যে রয়েছে এছাড়াও ঝিনাইদহ পৌর শহরের বাইরে শেখ কামাল টেক্সটাইল ইঞ্জিনিয়ারিং কলেজ,ঝিনাইদহ ভ্যাটেরনারি কলেজ ও ইসলামী বিশ্ববিদ্যালয়, বাংলাদেশ রয়েছে।
চিকিৎসা ব্যবস্থা
ঝিনাইদহ শহরে ২৫০ শয্যা জেলা সদর হাসপাতাল,৫০ শয্যা উপজেলা হেলথ কমপ্লেক্স ,চক্ষু হাসপাতাল,ডায়াবেটিক হাসপাতাল,শিশু হাসপাতাল সহ ৫০ টির ও অধিক বেসরকারী হাসপাতাল ও ক্লিনিক রয়েছে।
মোহাম্মদ আব্দুল হক (অনু)
মোহাম্মদ আব্দুল হক (অনু) (১৫ ফেব্রুয়ারি ১৯৭৫) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৬ পেয়েছেন।
গ্রাগ্স-পা-সেং-গে
শিক্ষা
গ্রাগ্স-পা-সেং-গে ১২৮৩ খ্রিষ্টাব্দে তিব্বতের স্পোম-পো নামক স্থানে শা পরিবারগোষ্ঠীতে জন্মগ্রহণ করেন। তেরো বছর বয়সে তিনি ব্লো-গ্রোস-গ্রাগ্স-পা  নামক এক বৌদ্ধভিক্ষুর নিকট দীক্ষা নেন। তিনি য়ে-শেস-সাং-গে  নামক এক সাধকের নিকট বজ্রবরাহী সাধন পদ্ধতি সম্বন্ধে জ্ঞানলাভ করেন। তেইশ বছর বয়সে তিনি ম্ত্শুর-ফু  বৌদ্ধবিহারে কালচক্র, চক্রসম্বর, হেবজ্র ও গুহ্যসমাজতন্ত্র সম্বন্ধে শিক্ষালাভ করেন। এরপর তিনি ছ্য় বছর ধরে গ্সাং-ফু  বৌদ্ধবিহারে ব্লা-ছোস-বা-'জাম-দ্ব্যাং-শাক্য-গ্ঝোন-নু  এবং ব্লো-গ্রোস-ম্ত্শুংস-মেদ  নামক দুইজন পন্ডিতের নিকট প্রজ্ঞাপারমিতা সম্বন্ধে অধ্যয়ন করে ব্যুৎপত্তি অর্জন করেন। আঠাশ বছর বয়সে রাং-'ব্যুং-র্দো-র্জে নামক কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা তাকে ব্কা'-ব্র্গ্যাদ  ও না-রো-ছোস-ব্রুগ  সম্বন্ধে শিক্ষাদান করেন। এরপর তিনি ওড্ডিয়ান যাত্রার জন্য মনস্থির করে জো-মো-নাং নামক স্থানে পৌছলে জো-নাং ধর্মসম্প্রদায়ের ব্যাং-সেম-র্গ্যাল-বা-য়ে-শেস নামক কালচক্র বিষয়ক পন্ডিতের কাছ থেকে তিনি জানতে পারেন ভারতে বৌদ্ধধর্মের অস্তিত্ব বিলুপ্ত হয়েছে। এই সংবাদে তিনি যাত্রার ইচ্ছা ত্যাগ করে এই পন্ডিতের নিকট কালচক্র সম্বন্ধে এক বছর ধরে শিক্ষালাভ করেন।
মোহাম্মদ আব্দুল হক (অনু)
জন্ম ও পারিবারিক পরিচয়
আব্দুল হক (অনু)’র জন্ম ১৯৭৫ সালের ১৫ ফেব্রুয়ারি ঢাকার জেলার লালবাগে। তার বাবার নাম মোহাম্মদ আব্দুল হাই এবং মায়ের নাম সাবেরা খাতুন। তার এক ভাই এবং এক বোন।
শিক্ষাজীবন
ওয়েস্ট অ্যান্ড হাই স্কুল থেকে ১৯৯১ সালে এসএসসি, ১৯৯৩ সালে ঢাকার রাইফেলস পাবলিক স্কুল অ্যান্ড কলেজ থেকে এইচএসসি পাশ করেন অনু। পরবর্তীতে শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে স্নাতক ও স্নাতকোত্তর সম্পন্ন করেন তিনি। এছাড়া তিনি ঢাকা ইন্টারন্যাশনাল ইউনিভার্সিটি থেকে হিউম্যান রাইটস অ্যান্ড লিগ্যাল এইড বিষয়ে ডিপ্লোমা ডিগ্রি অর্জন করেন।
কর্মজীবন
১৯৯২ সালে ১৩ জুলাই থেকে বাংলা ভাষায় সর্বাধিক প্রচারিত তথ্য প্রযুক্তি ম্যাগাজিন কমপিউটার জগৎ এ কাজ শুরু করেন অনু। বর্তমানে এ পত্রিকায় নির্বাহী সম্পাদক হিসেবে দায়িত্ব পালন করছেন তিনি।
সাংবাদিক সংগঠন
অনু তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) প্রতিষ্ঠাতা সদস্য এবং নির্বাচিত সভাপতি হিসেবে দায়িত্ব পালন করেছেন। এছাড়া তিনি বাংলাদেশ ইন্টারনেট গভর্নেন্স ফোরামের মহাসচিব হিসেবেও দায়িত্ব পালন করছেন।
রিমা আশাফ
রিমা আশাফ (আরবি : ريما عساف; জন্ম: মার্চ ১০, ১৯৭০) একজন লেবাননের সাংবাদিক এবং অ্যাঙ্কর।
জীবনের প্রথমার্ধ
রীমা আসাফ হারডিনে জন্মগ্রহণ করেন উত্তর লেবানন এবং উত্থাপিত Chekka, উত্তর লেবানন। তার মা গৃহবধূ এবং তার বাবা, বর্তমানে মৃত, তিনি বাণিজ্যে কাজ করতেন। তার এক ভাই আন্টোইন এবং এক বোন রমজা রয়েছে।
আসফ চেকার সেন্ট ফ্যামিলি উচ্চ বিদ্যালয়ে পড়াশোনা করেছেন এবং ১৯৯৯ সালে লেবাননের বিশ্ববিদ্যালয় থেকে সাংবাদিকতায় ডিপ্লোমা নিয়ে স্নাতক হন। তিনি 1991 সালে রেডিও ফ্রি লেবাননের নিউজ অ্যাঙ্কর হিসাবে তার প্রথম প্রশিক্ষণ কাজ অবতরণ করেন।
ব্যক্তিগত জীবন
রিমা আসফ কার্ডিওলজিস্ট জর্জেস ট্যাননাসকে বিয়ে করেছেন। তাদের দুটি সন্তান রয়েছে একটি কন্যা, রোজা মারিয়া এবং এক ছেলে এলিয়া।
পেশা
রিমা আসফ তার বিশ্ববিদ্যালয়ের বছরগুলিতে আরএলএল- তে প্রশিক্ষণার্থী হিসাবে মিডিয়াতে কেরিয়ার শুরু করেছিলেন। তার স্নাতক শেষ হওয়ার পরে, রেডিও প্রশাসন তাকে বুলেটিন সম্পাদক হিসাবে চাকরি দেওয়ার সিদ্ধান্ত নিয়েছিল। 1994 সালে, রিমা দুই বছর সিভিএন টেলিভিশন স্টেশনে নিউজ অ্যাঙ্কার এবং বুলেটিন সম্পাদক হিসাবে কাজ করেছিলেন। পরে, তিনি কালাম এল নাসের প্রযোজনা দলে যোগ দিয়েছিলেন - এলবিসিতে প্রচারিত একটি সামাজিক রাজনৈতিক অনুষ্ঠান - এবং রাজনৈতিক ইভেন্টগুলি সম্পর্কে অনেক টকশোতে অংশ নিয়েছিলেন। রিমা এখনও অবধি, নিউজ কভারেজের অংশ হিসাবে আরবি বিশ্বের অনেক রাজনৈতিক ব্যক্তির সাথে সাক্ষাৎকার পরিচালনা করছে এলবিসি-র একটি নিউজ অ্যাঙ্কর।
পুরস্কার
প্রশিক্ষণ অধিবেশনগুলিতে বিবিসি প্রশিক্ষণ দলের পক্ষ থেকে রিমা আসফ একটি বিশেষ প্রশংসা পেলেন, এতে এলবিসিসহ বিভিন্ন লেবাননের টেলিভিশন স্টেশন থেকে বহু নিউজ অ্যাঙ্কারকে অন্তর্ভুক্ত করা হয়েছিল।
গঙ্গারামপুর বিধানসভা কেন্দ্র
গঙ্গারামপুর (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।
এলাকা
গঙ্গারামপুর (এসসি)বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১১
২০১১ সালের নির্বাচনে, তৃণমূল কংগ্রেসের সত্যেন্দ্রনাথ রায় তার নিকটবর্তী প্রতিদ্বন্দ্বী সিপিআই (এম) -এর নন্দলাল হাজরাকে পরাজিত করেন।
১৯৭৭-২০০৬
২০০৬ এবং ২০০১ সালে  রাজ্য বিধানসভা নির্বাচনে, সিপিআই (এম) -এর নারায়ণ বিশ্বাস তার নিকটতম প্রতিদ্বন্দ্বী তৃণমূল কংগ্রেসের বিপ্লব মিত্রকে পরাজিত করে গঙ্গারামপুর কেন্দ্র থেকে জয়লাভ করেছিলেন। ১৯৯৬ সালে সিপিআই (এম) -এর মিনতি ঘোষ বিজেপি'র আশিষ মজুমদারকে, ১৯৯১ সালে কংগ্রেসের বিপ্লব মিত্রকে এবং ১৯৮৭ সালে কংগ্রেসের আহমেদ মসলিহউদ্দিনকে পরাজিত করেন। ১৯৮২ সালে আইসিএসের  আহমেদ মসলিহউদ্দিন সিপিআই (এম) -এর অরবিন্দ চক্রবর্তীকে পরাজিত করেন। ১৯৭৭ সালে সিপিআই (এম) -এর অরবিন্দ সরকার কংগ্রেসের আহমেদ মসলিহউদ্দিনকে পরাজিত করেন।
১৯৫১-১৯৭২
১৯৭২ এবং ১৯৭১ সালে  কংগ্রেসের আহমেদ মসলিহউদ্দিন জয়ী হন। ১৯৬৯ সালে  সিপিআই (এম) -এর অরবিন্দ সরকার জয়ী হন। ১৯৬৭ সালে  কংগ্রেসের কে. সায়েদ জয়ী হন। ১৯৬২ সালে  সিপিআই এর মঙ্গলা কিশকু জয়ী হন। ১৯৫৭ সালে  গঙ্গারামপুর একটি যৌথ আসন ছিল, কংগ্রেসের লক্ষণ চন্দ্র হাঁসদা এবং সতিন্দ্রনাথ বসু উভয়েই জয়ী হন। ১৯৫১ সালে স্বাধীন ভারতের প্রথম নির্বাচনে কংগ্রেসের সতিন্দ্রনাথ বসু জয়ী হন।
নড়াগাতী থানা
নড়াগাতী থানা বাংলাদেশের দক্ষিণ-পশ্চিমাঞ্চলের নড়াইল জেলার কালিয়া উপজেলাধী ন একটি থানা। নড়াইল-১ (৯২ নং আসন) সংসদীয় আসনের আওতাভূক্ত। এই থানায় দুটি কলেজ (বড়দিয়া মুন্সী মনিক মিয়া ডিগ্রী কলেজ ও নড়াগাতী কলেজ) সহ বহুসংখ্যক শিক্ষাপ্রতিষ্ঠান রয়েছে। নড়াগাতী থানার বিখ্যাত দুটি বাজার (হাট) হচ্ছে- মধুমতি নদীর তীরে যোগানিয়া বাজার ও মধুমতি ও নবগঙ্গা নদীর মোহনায় বড়দিয়া বাজার। এছাড়া মধুমতি ও নবগঙ্গা নদীর মোহনায় অবস্থিত ঐতিহ্যবাহী মহাজন বাজার এই থানার অন্তর্ভুক্ত।
নামকরনের ইতিহাস
ভূ-তত্ত্ববিদদের মতে আনুমানিক ১০ লক্ষ বৎসর পূর্বে গঙ্গা নদী প্রবাহিত পলিমাটি দ্বারা গাঙ্গেয় বদ্বীপ সৃষ্টি হয়। সমগ্র বঙ্গে নড়াইল জেলা ও দক্ষিণ বঙ্গের ব-দ্বীপের অন্তর্গত এক ভূখণ্ড।” নড়াইল নামের কোন সঠিক তথ্য পাওয়া যায় না। কিংবদন্তি আছে যে হযরত খানজাহান আলী (রা:) দক্ষিণ বঙ্গে ইসলাম প্রচার করতে এসে খলিফাতাবাদ রাজ্য স্থাপন করেছিলেন এবং রাজধানী স্থাপন করেছিলেন বাগেরহাটে। বাগেরহাটে তাঁর মাজার আছে। খলীফাতাবাদ রাজ্যের সীমানা বা আয়তন কতটুকু ছিল তার সঠিক তথ্য পাওয়া যায় না। অনেকের মতে, খলিফাতাবাদ রাজ্যের উত্তর অংশের সীমান্ত ছিল আজকের নড়াইল এলাকা। এ রাজ্যের সীমান্ত প্রহরী ছিল। সীমান্ত রক্ষীরা যুদ্ধবিদ্যায় পারদর্শী ছিল। তাই লোকে তাদেরকে “লড়ে” বলত। “লড়ে” একটি আঞ্চলিক শব্দ। “লড়ে” শব্দটিকে সাধারণ মানুষ বুঝতো - যারা লড়াই করে। আর নড়াইল এলাকা হযরত খানজাহান আলী (রা:) এর সময় খাল-বিল ও নদী নালায় ভরপুর ছিল। তাই লড়েরা উঁচু আইল তৈরী করে তার ওপর দিয়ে সীমান্ত পাহারা দিতো। লোকে এই আইলকে নাম দিয়েছিল “লড়ে আল”। পরবর্তী সময়ে ‘লড়ে আল’ থেকে নড়াইল নাম হয়েছে। আর লড়েরা সেখানে এক পর্যায়ে বসবাস শুরু করে এবং সেখানে গ্রাম গড়ে ওঠে। লোকে গ্রামের নাম দেয় ‘লড়ে গাতী’। গাতি শব্দের অর্থ গ্রাম। ‘লড়েগাতি’ পরবর্তী সময়ে ‘নড়াগাতী' হয়েছে।
অবস্থান
নড়াগাতি থানার পশ্চিম দিকে নড়াইল এর কালিয়া থানা, দক্ষিণ দিকে খুলনার তেরখাদা ও বাগেরহাট এর মোল্লাহাট থানা, পূর্ব-উত্তর দিকে গোপালগঞ্জ সদর থানা ও উত্তর দিকে নড়াইল জেলার লোহাগড়া থানা অবস্থিত।
== ইউনিয়নসমূহ                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              == নড়াগাতী থানার ছয়টি ইউনিয়নঃ
সামাজিক এবং সাংস্কৃতিক সংগঠন
১/নবীন মাঝি সংগঠন।
২/ আর.এল.টি (রামপুর লিটিল টাইগার)।ক্রিকেট,ফুটবল,ভলিবল,ব্যাডমিন্টন সহ বিভিন্ন ধরনের খেলাধুলার চর্চা
৩/ এনটিসি (নড়াগাতী টাউন ক্লাব)। ক্রিকেট,ফুটবল,ভলিবল,ব্যাডমিন্টন সহ বিভিন্ন ধরনের খেলাধুলার চর্চা এবং প্রশিক্ষন দেওয়া
৪/ ডিসিসি (ডুমারিয়া ক্রিকেট একাদশ)
৫/ বাংলাদেশ উদীচী শিল্পী গোষ্ঠী। বাংলাদেশের সর্ববৃহত সাংস্কৃতিক সংগঠনের দুইটি শাখা রয়েছে। (নড়াগাতী এবং বড়দিয়া)।
৬/ সত্যেন সেন সঙ্গীত একাডেমী।
৭/ আল্লামা শামসুল হক ফরিদপুরী (রহ:) স্মৃতী পাঠাগার।
৮/ রনেশ দাস স্মৃতি পাঠাগার।
৯/ ঐক্যতান থিয়েটার।
১০/ এল.জে সাইন্স হাউস।
১১/ শামসুল হক শেখ ফাউন্ডেশন
নদ-নদী
মধুমতি,নবগঙ্গা,চিত্রা এবং আঁঠারোবাকি।
নড়াগাতী থানার উত্তর পূর্ব দিক দিয়ে প্রবাহিত হয়েছে মধুমতি নদী (বড়দিয়া থেকে চাপাইল পর্যন্ত), থানার দক্ষিণ পাশ দিয়ে প্রবাহিত হয়েছে নবগঙ্গা নদী যা বড়দিয়া বাজার থেকে কালিয়া হয়ে পশুর নদীতে সংযুক্ত হয়েছে,নবগঙ্গার একটি শাখা যা কলাবাড়িয়া ইউনিয়নের মধ্যদিয়ে প্রবাহিত হয়েছে চিত্রা নদী যা পশ্চিম দিক দিয়ে প্রবাহিত হওয়া আঁঠারোবাকি নদীর সাথে মিলিত হয়েছে (এই নদীর নাম পূর্বে ছিল আঠাঁরোবাকি যা বর্তমানে চিত্রা নদী হিসেবে নামকরন করা হয়েছে)।
নড়াগাতী থানার উত্তর দিক দিয়ে প্রবাহিত নদী মধুমতি যা দক্ষিণ দিক দিয়ে প্রবাহিত নবগঙ্গার সাথে যুক্ত হয়েছে। ব্রিটিশ সরকারের শাসন আমলে মধুমতি এবং নবগঙ্গা পাশাপাশি বয়ে চললেও এদের সংযুক্তি ছিলনা। খুলনা থেকে আসা নৌ-যান চলাচলের সুবিদার্থে ফোর্ট উইলিয়াম সাহেব নবগঙ্গা এবং মধুমতি নদীর মধ্যকার প্রায় আধা কিলোমিটার জায়গা খনন করে দুই নদী যুক্ত করে দেয়।  কৃত্তিম ভাবে খনন করা অংশের নাম ছিল 'ফোর্ট উইলিয়াম ক্যানেল' যা বর্তমানে ত্রি-মোহনা হিসেবে চিহ্নিত। ত্রি-মোহনা থেকে পূর্বদিকের আধা কিলোমিটার নদীই মূলত 'ফোর্ট উইলিয়াম ক্যানেল' যা ওয়াপদার তৎকালীন কাগজপত্রে পাওয়া যায়।
গ্রামীণ আমেরিকা
গ্রামীণ আমেরিকা হচ্ছে নিউইর্য়ক ভিত্তিক একটি ৫০১(সি)(৩) অলাভজনক ক্ষুদ্রঋণ প্রতিষ্ঠান। শান্তিতে নোবেল পুরস্কার বিজয়ী মোহাম্মদ ইউনূস ২০০৮-এ এটি প্রতিষ্ঠা করেন। গ্রামীণ আমেরিকা পরিচালনা করেন এ্যভন এর সাবেক চেয়ারম্যান এবং সিইও আন্দ্রেয়া জুং। প্রতিষ্ঠানটি ঋণদান, সঞ্চয় পদ্ধতি, আর্থিক শিক্ষা এবং মার্কিন যুক্তরাষ্টের দরিদ্র নারীদের ক্ষুদ্রঋণ প্রদান করে আত্মকর্মসংস্থানের সৃষ্টি করে। অবশ্যই ঋণ গুলো ক্ষুদ্র ব্যবসায় গঠনে ব্যবহার করতে হয়।
সেবা
গ্রামীণ আমেরিকা প্রধান চারটি জিনিস প্রদান করে থাকে।
ঋণদান প্রক্রিয়া
গ্রামীণ আমেরিকা পিয়ার-গ্রুপ ঋণদান মডেল ব্যবহার করে। যেটি প্রবর্তিত হয় বাংলাদেশে মুহম্মদ ইউনূস এবং গ্রামীণ ব্যাংকের মাধ্যমে। যখন ৫ জনের একটি পিয়ার গ্রুপ গঠিত হয়, তারা একটি আর্থিক প্রশিক্ষণের মাধ্যমে যায় এবং প্রত্যেকে একটি সঞ্চয়ী হিসাব খোলে। প্রশিক্ষণ কর্মসূচী  শেষ হলে প্রত্যেক সদস্য তাদের ঋণ পায়। গ্রামীণ আমেরিকার কর্মীরা  সপ্তাহে  বাধ্যতামূলক একটি দলগত সভা (গ্রুপ মিটিং) করে যেখানে সদস্যরা ঋণ পরিশোধ, সঞ্চয় জমাদান এবং পিয়ার সার্পোট এবং মেন্টরিং করে থাকে।  সফল ঋণ পরিশোধের পরে তারা আরেকটি ঋণের আবেদন করতে পারে।  গ্রামীণ ব্যাংকের ক্ষুদ্রঋণের মডেল বাংলাদেশে একটি উচ্চ-সংবেদনশীল মডেল হিসেবে প্রমাণ করেছে সাপ্তাহিক ভাবে ঋণ পরিশোধ পারে সদস্যদের সহজেই ঋণ পরিশোধ করতে।  গ্রামীণ ব্যাংকে ঋণ পরিশোধের হার শতকরা ৯৮ ভাগের উপরে।
ঋণের উদ্দেশ্য
গ্রামীণ আমেরিকা থেকে প্রাপ্ত ঋণের অর্থ আয়-বর্ধক ব্যবসা শুরু কিংবা ব্যবসার বৃদ্ধিতে ব্যবহার করতে হয়। সাধারন ব্যবসাগুলোর মধ্যে রয়েছে খাবারের দোকান, ফুলের ঝুড়ি, দর্জি,গহনা, কারুশিল্প  এবং সেলুন অন্যতম।
পরিসংখ্যান
২০১৫ এর Q1 হিসাবে, গ্রামীণ আমেরিকা মার্কিন যুক্তরাষ্ট্রের দরিদ্র সীমার নিচে বসবাসকারী ৪৭,০০০ জনকে  $২৫০ মিলিয়ন ডলারের ক্ষুদ্রঋণ প্রদান করেছে।
ব্যবস্থাপনা
পরিচালকবৃন্দ:
উন্নয়ন দল:
নকিব আহমদ চৌধুরী
নকিব আহমদ চৌধুরী বাংলাদেশ সেনাবাহিনীর মেজর জেনারেল। তিনি ১৯ পদাতিক ডিভিশনের জিওসি হিসেবে দায়িত্ব পালন করছেন। জেনারেল নকিব মার্চ ২০২২ সাল পর্যন্ত বাংলাদেশের প্রধানমন্ত্রীর সামরিক সচিব ছিলেন। তিনি ট্রাস্ট ব্যাংক লিমিটেডের একজন পরিচালক।
কর্মজীবন
নকিব আহমদ চৌধুরী ২০১৫ সালে বান্দরবান অঞ্চলে বাংলাদেশ সেনাবাহিনীর কমান্ডার ছিলেন। তিনি ট্রাস্ট ব্যাংকের একজন পরিচালক। ১১ জুন ২০১৮ থেকে ১৩ জানুয়ারী ২০১৯ সাল পর্যন্ত তিনি ৪৬তম স্বাধীন পদাতিক ব্রিগেডের কমান্ডার ছিলেন। ২০১৯ সালে তিনি জাতীয় প্রতিরক্ষা কলেজের সচিব ছিলেন। পরে তিনি ৭ম পদাতিক ডিভিশনের জেনারেল অফিসার কমান্ডিং (জিওসি) এবং এরিয়া কমান্ডার, বরিশাল এরিয়া, পটুয়াখালী জেলায় নিযুক্ত হন। তিনি ১৬ ফেব্রুয়ারি ২০২০ থেকে মার্চ ২০২২ সাল পর্যন্ত বাংলাদেশের প্রধানমন্ত্রীর সামরিক সচিবের দায়িত্ব পালন করেন।
পীযূষ গঙ্গোপাধ্যায়
পীযূষ গঙ্গোপাধ্যায় (২ জানুয়ারি, ১৯৬৫ – ২৫ অক্টোবর, ২০১৫ ) ছিলেন একজন বাংলা চলচ্চিত্র, টেলিভিশন ও নাট্য অভিনেতা। ২০০৫ সালে মহুলবনীর সেরেঙ ছবিতে অভিনয় করে তিনি শ্রেষ্ঠ পার্শ্বচরিত্র অভিনেতা হিসেবে বেঙ্গল ফিল্ম জার্নালিস্টস’ অ্যাসোশিয়েশন অ্যাওয়ার্ড পান।
কর্মজীবন
পীযূষ গঙ্গোপাধ্যায় তার কর্মজীবন শুরু করেন নাবার্ডের কর্মচারী হিসেবে। পরে তিনি অভিনয় জগতে চলে আসেন। তিনি কলকাতার নাট্যমঞ্চে অভিনয় শুরু করেছিলেন। বাংলা নাটকে অভিনয়ের সঙ্গে তিনি প্রথম থেকে যুক্ত ছিলেন। ব্রাত্য বসু, বিভাস চক্রবর্তী, অরুণ মুখোপাধ্যায় ও রমাপ্রসাদ বণিক প্রমুখ নাট্যব্যক্তিত্বের সঙ্গে তিনি মঞ্চে অভিনয় করেন।
পীযূষ গঙ্গোপাধ্যায় বাংলা টেলিভিশনেরও প্রতিষ্ঠিত ও জনপ্রিয় অভিনেতা ছিলেন। তিনি অঞ্জন দত্ত, কৌশিক গঙ্গোপাধ্যায়, অপর্ণা সেন প্রমুখ পরিচালকদের পরিচালিত চলচ্চিত্রেও অভিনয় করেন।
১৯৯০-দশকের মধ্যভাগ থেকে ২০১০-এর দশকের মধ্যভাগ পর্যন্ত তিনি চলচ্চিত্রে অভিনয় করেন। তিনি টেলিভিশনে অভিনয় শুরু করেন আবার যখের ধন ধারাবাহিকে অভিনয়ের মাধ্যমে। তার অভিনীত কয়েকটি জনপ্রিয় ধারাবাহিক হল জল নূপুর, আবার যখের ধন ও আমোদিনী। তিনি মা ভার্সেস বউমা নামে একটি আপাতবাস্তব টেলিভিশন অনুষ্ঠানের সঞ্চালনা করেছিলেন। তার অভিনীত জনপ্রিয় চলচ্চিত্রগুলির মধ্যে উল্লেখযোগ্য ল্যাপটপ, রহস্য চলচ্চিত্র ব্যোমকেশ বক্সী এবং শরৎচন্দ্র চট্টোপাধ্যায়ের উপন্যাস অবলম্বনের নির্মিত চলচ্চিত্র ইতি শ্রীকান্ত।
ব্যক্তিগত জীবন
পীযূষ গঙ্গোপাধ্যায়ের পৈতৃক নিবাস বাংলাদেশের নারায়ণগঞ্জে । তার ছেলেবেলা কেটেছে এখানে । তিনি পড়াশোনাও করেছেন নারায়ণগঞ্জে । পরবর্তীতে তিনি কলকাতার বেহালার অধিবাসী হন । ছাত্রজীবনে পীযূষ গঙ্গোপাধ্যায় খ্যাতনামা গোলকিপার ছিলেন। একটি দুর্ঘটনার শিকার না হলে তিনি ফুটবলকেই কেরিয়ার হিসেবে বেছে নিতেন।
তিনি পামেলা গঙ্গোপাধ্যায়কে বিবাহ করেন। তাদের এক পুত্র আছে। নাম রমিত গঙ্গোপাধ্যায়। তিনি চিত্রকলা ও মান্না দের সংগীতের অনুরাগী ছিলেন।
মৃত্যু
২০১৫ সালের ২৫ অক্টোবর রাত ২টো ৪৫ মিনিটে কলকাতার বেল ভিউ ক্লিনিকে পীযূষ গঙ্গোপাধ্যায় মারা যান। ২০ অক্টোবর হাওড়ার সাঁতরাগাছিতে একটি গাড়ি দুর্ঘটনার শিকার হয়ে তিনি হাসপাতালে ভর্তি হয়েছিলেন। তার মৃত্যুর কারণ ‘মাল্টি-অর্গান ফেলিওর ও একটি কেস পলিট্রমায় ফ্যাট এমবলিজম’।
কেনেথ বেইনব্রিজ
কেনেথ টম্পকিনস বেইনব্রিজ একজন মার্কিন পদার্থবিজ্ঞানী। তিনি সাইক্লোট্রন নিয়ে গবেষণা করেন। তিনি ম্যানহাটন প্রকল্প এর ট্রিনিটি তেস্ট এর পরিচালক ছিলেন, যেটি ১৯৪৫ সালের ১৬ জুলাই সংঘটিত হয়।
জীবনী
বেইনব্রিজ ১৯০৪ সালের ২৭ জুলাই নিউ ইয়র্কের কুপারস্টাউনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ব্যাচেলর অব সায়েন্স এবং মাস্টার অব সায়েন্স ডিগ্রি অর্জন করেন। তিনি গ্রীষ্মকালীন ছুটিতে ম্যাসাচুসেটস এবং নিউ ইয়র্কের জেনারেল ইলেকট্রিক ল্যাবরেটরীতে কাজ করতেন। সেখানে তিনি ফটোইলেক্ত্রিক টিউব সম্পর্কিত তিনটি প্যাটেন্ট লাভ করেন। তিনি প্রিন্সটন বিশ্ববিদ্যালয় এ হেনরি ডিওলফ স্মিথ এর তত্ত্বাবধানে ১৯২৯ সালে পিএইচডি ডিগ্রি লাভ করেন।
পুণ্ডলিক
পুণ্ডলিক (पुंडलिक) বা পুণ্ডরীক হলেন হিন্দু দেবতা বিঠোবার কিংবদন্তিগুলির এক কেন্দ্রীয় চরিত্র। বিঠোবাকে একজন বৈষ্ণব দেবতা এবং বিষ্ণু বা কৃষ্ণের একটি রূপ মনে করা হয়। মনে করা হয়, পুণ্ডলিকই বিঠোবাকে পণ্ঢরপুরে নিয়ে আসেন। এখানেই বর্তমানে বিঠোবার প্রধান মন্দিরটি অবস্থিত। পুণ্ডলিককে বিঠোবা উপাসনা-কেন্দ্রিক বারকরী সম্প্রদায়ের ঐতিহাসিক প্রতিষ্ঠাতাও মনে করা হয়।
পুণ্ডলিক ছিলেন প্রাচীনতম কুণ্ডলিনী যোগ অনুশীলনকারী। তিনি কুণ্ডলিনী যোগের একজন গুরুও ছিলেন। এই জন্য তাঁকে ‘কুণ্ডলিক’ নামেও অভিহিত করা হত। বহু বছর পরে কুণ্ডলিক পুন্ডলিক হন। তিনি কুণ্ডলিনী শক্তিকে বিঠোবা বা বিট্‌ঠলের মূর্তিতে প্রতীকায়িত করেন এবং বিট্‌ঠল তাঁর নামানুসারে পাণ্ডুরঙ্গ নামে পরিচিত হন। প্রকৃতপক্ষে পণ্ঢরপুরের বিট্‌ঠল বিষ্ণু বা কৃষ্ণের অবতার নন। তিনি কুণ্ডলিনী শক্তিরই প্রতীক। তবে আধ্যাত্মিক দৃষ্টিকোণ থেকে এই শক্তি সকলের মধ্যেই বিদ্যমান থাকে।
যে ইঁটটির উপর বিঠোবা দাঁড়িয়ে থাকেন, সেটি হল কুণ্ডলিনীর শক্তির মূল চক্র বা মূলাধার চক্র। ধনুকের মতো বাঁকা দুটি হাত ইড়া ও পিঙ্গলা নাড়ি এবং কেন্দ্রীয় শরীরটি সুষুম্না বা ব্রহ্ম নাড়ির প্রতীক। দেবতার শরীরটি শক্তির প্রতীক এবং মূর্তির উপরস্থ লিঙ্গটি পুরুষ অর্থাৎ শিবের প্রতীক। ধ্যানের মাধ্যমে কুণ্ডলিনী শক্তির জাগরণ হলে তা সহস্রার চক্র নামে পরিচিত মস্তকোপরি স্থিত চক্রে পৌঁছায়।
একাধিক রাজা ও অভিজাত পুরুষ ছিলেন পুণ্ডলিকের ভক্ত। তাঁরা পণ্ঢরপুরের বিখ্যাত বিট্‌ঠল মন্দিরটি নির্মাণ করেছিলেন। বহু বছর ধরে কুণ্ডলিনী যোগ অনুশীলনের কেন্দ্র এই মন্দিরটি বর্তমানে একটি পবিত্র তীর্থস্থানের মর্যাদা পায়। বহু ভক্ত ভক্তির সহজ পন্থা অবলম্বনে কুণ্ডলিনী শক্তিকে জাগ্রত করতে এখানে আসেন।
ঐতিহাসিকতা
সাধারণভাবে পুণ্ডলিককে একজন ঐতিহাসিক ব্যক্তিত্ব এবং বিঠোবা উপাসনা-কেন্দ্রিক বারকরী সম্প্রদায়ের প্রতিষ্ঠাতা মনে করা হয়। রামকৃষ্ণ গোপাল ভাণ্ডারকর পুণ্ডলিইককে বারকরী কাল্টের প্রতিষ্ঠাতা ও মারাঠা দেশে সেই কাল্টের প্রচারক মনে করেন। স্টিভেনসন (১৯৪৩) আরও বলেছেন যে, তিনি সম্ভবত জৈন বা বৌদ্ধ ছিলেন। কারণ, বারকরী সম্প্রদায়ে জৈন ও বৌদ্ধ নৈতিক আদর্শের একটি মিশ্রণ লক্ষিত হয় এবং বিঠোবাকে বিষ্ণুর বুদ্ধাবতার মনে করা হয়। ফ্রেজার, এডওয়ার্ডস ও পি. আর. ভাণ্ডারকর (১৯২২) বলেছেন যে পুন্ডলিক শিব ও বিষ্ণুর একীকরণের চেষ্টা করেছিলেন এবং তাঁর কাল্টের জন্ম হয়েছিল অধুনা ভারতের কর্ণাটক রাজ্যে। রাণাডে (১৯৩৩) মনে করেন যে, পুন্ডলিক ছিলেন একজন কন্নড় সন্ত এবং তিনি শুধু বারকরী সম্প্রদায়ের প্রতিষ্ঠাতাই ছিলেন না, বরং পণ্ঢরপুর মন্দিরের প্রথম প্রধান ভক্ত বা প্রথম প্রধান পুরোহিতও ছিলেন। উপাধ্যায়ও মনে করেন যে, তিনি উক্ত মন্দিরের প্রথম প্রধান পুরোহিত ছিলেন। তিনি পুন্ডলিকের কন্নড় দেশে জন্মগ্রহণের তত্ত্বটি অস্বীকার করেছেন। তুলপুলে স্বীকার করেছেন যে, পুন্ডলিক ছিলেন বারকরী সম্প্রদায়ের ঐতিহাসিক প্রতিষ্ঠাতা। তবে তিনি “সঠিক প্রমাণের অভাবে” পুন্ডলিকের কাল নির্ণয়ে অস্বীকার করেছেন। এম. এস. মাতের মতে, পুণ্ডলিকই হোয়সল রাজা বিষ্ণুবর্ধনকে প্রভাবিত করে পণ্ঢরপুরের বিষ্ণু মন্দিরটি নির্মাণ করান। সেই কারণে, তাঁকে খ্রিস্টীয় ১২শ শতাব্দীর প্রথম ভাগের ব্যক্তি হিসেবে ধরা যেতে পারে। ডেলেরি (১৯৬০) মনে করেন, পুণ্ডলিক ছিলেন একজন ধর্মগুরু। তিনি কর্ণাটকের হরিদাস সম্প্রদায়ের দ্বারা প্রভাবিত হয়েছিলেন। উল্লেখ্য, হরিদাস সম্প্রদায় বিঠোবা উপাসনায় প্রভূত পরিবর্তন এনেছিল। পুন্ডলিক শুধুমাত্র বারকরী সম্প্রদায়ের প্রতিষ্ঠাই করেননি, বরং প্রথম বিঠোবাকে বিষ্ণুর সঙ্গে যুক করেছিলেন। পুন্ডলিকের খ্যাতি এততাই বৃদ্ধি পেয়েছিল যে, পণ্ঢরপুরের নাম হয়েছিল ‘পুণ্ডরীকক্ষেত্র’।
রিসিড (১৯৬৫), ধনবলবর (১৯৭২) ও ভডেভিল (১৯৭৪) প্রমুখ গবেষকেরা পুন্ডলিকের ঐতিহাসিকতা নিয়ে প্রশ্ন তুলেছেন এবং তাঁকে পৌরাণিক চরিত্র হিসেবেই চিহ্নিত করেছেন। শ্রীধরের পাণ্ডুরঙ্গ মাহাত্ম্য গ্রন্থটি আলোচনা করতে গিয়ে (এই নিবন্ধের ‘কিংবদন্তি’ অংশ দ্রষ্টব্য), রিসিড বলেছেন যে, পুণ্ডলিকের কিংবদন্তিটি পৌরাণিক কিংবদন্তির সূত্রেই প্রচলিত হয়। ধনপলবর এই সম্ভাবনার বিষয়ে দৃঢ় সম্মতি জানান। ভডেভিল পণ্ঢরপুরের পুণ্ডলিকের কিংবদন্তিটির সঙ্গে হিন্দু মহাকাব্য মহাভারতের বিষ্ণুভক্ত পুণ্ডরীকের কিংবদন্তির নিকট সাদৃশ্য খুঁজে পেয়েছেন। ধর্মীয় ইতিহাসবিদ তথা শ্রীবিট্‌ঠল: এক মহাসমন্বয় গ্রন্থের জন্য সাহিত্য অকাদেমি পুরস্কার বিজয়ী আর. সি. ধেরে বলেছেন, বিঠোবে বিষ্ণু হিসেবে চিহ্নিত করার ফলে শৈব পুণ্ডরীক মন্দিরটি ভক্ত পুন্ডলিকের বৈষ্ণব মন্দিরে পরিণত হয়। এই তত্ত্বের প্রধান যুক্তিটি হল পুন্ডলিকের স্মারক মন্দিরটি বৈষ্ণব মন্দির নয়, বরং একটি শৈব মন্দির। কারণ, সেখানে শিবের প্রতীক একটি শিবলিঙ্গ আছে।
কিংবদন্তি
যে ধর্মগ্রন্থগুলিতে পুন্ডলিক ও বিঠোবার কিংবদন্তিটি পাওয়া যায়, সেটিকে বারকরী প্রথা, ব্রাহ্মণ প্রথা এবং রিসিডের ভাষায় একটি ‘তৃতীয় প্রথা’র অন্তর্ভুক্ত করা যায়। তৃতীয় প্রথায় বারকরী ও ব্রাহ্মণ উভয় প্রথারই উপাদান বিদ্যমান। বারকরী ধর্মগ্রন্থগুলি মারাঠি ভাষায় রচিত, ব্রাহ্মণ ধর্মগ্রন্থগুলি সংস্কৃতে এবং ‘তৃতীয় ধারা’র ধর্মগ্রন্থগুলি ব্রাহ্মণেরা মারাঠি ভাষায় রচনা করেছিলেন।
বারকরী রচনাগুলির মধ্যে উল্লেখযোগ্য মহীপতিরভক্তলীলামৃত ও ভক্তবিজয়, বহিনাবাইয়েরপুণ্ডলিক-মাহাত্ম্য এবং নামদেব রচিত একটি দীর্ঘ ‘অভঙ্গ’। এই সকল রচনায় পুণ্ডলিকের কিংবদন্তিটি বর্ণিত হয়েছে। ব্রাহ্মণ্য রচনাগুলির মধ্যে উল্লেখযোগ্য স্কন্দপুরাণ থেকে গৃহীত পাণ্ডুরঙ্গ-মাহাত্ম্য (৯০০টি শ্লোকে), পদ্মপুরাণ থেকে গৃহীত পাণ্ডুরঙ্গ-মাহাত্ম্য (১,২০০টি শ্লোকে), পদ্মপুরাণ থেকে গৃহীত ভীমা-মাহাত্ম্য এবং বিষ্ণুপুরাণ থেকে গৃহীত পাণ্ডুরঙ্গ-মাহাত্ম্য। ‘তৃতীয় ধারা’য় দুটি রচনা পাওয়া যায়। এদুটি হল ব্রাহ্মণ শ্রীধর রচিত পাণ্ডুরঙ্গ-মাহাত্ম্য (৭৫০টি শ্লোকে) এবং প্রহ্লাদ মহারাজ রচিত পাণ্ডুরঙ্গ-মাহাত্ম্য'' (১৮১টি শ্লোকে)।
দ্বিতীয় কিংবদন্তি অনুসারে, কৃষ্ণ পুন্ডলিকের সামনে পঞ্চবর্ষীয় গোপালের বেশে উপস্থিত হন। এই কিংবদন্তিটি উভয় পুরাণের পাণ্ডুলিপিতে, প্রহ্লাদ মহারা, ও সন্তকবিদের (বিশেষত তুকারামের) রচনায় পাওয়া যায়। পুন্ডলিকের তৃতীয় কিংবদন্তিটি শ্রীধরের রচনায় এবং পদ্মপুরাণের একটি পাঠান্তরে পাওয়া যায়। পুন্ডলিক ছিলেন এক ব্রাহ্মণ। তিনি তাঁর স্ত্রীকে খুব ভালবাসতেন। স্ত্রীর প্রতি তাঁর ভালবাসা এতটাই বেশি ছিল যে, তিনি তাঁর বৃদ্ধ পিতামাতাকে উপেক্ষা করতেন। পরবর্তীকালে কুক্কুট ঋষির সঙ্গে তাঁর দেখা হয়। পুন্ডলিকের জীবনে পরিবর্তন আসে। তিনি নিজের পিতামাতার সেবায় জীবন উৎসর্গ করেন। এদিকে কৃষ্ণের গোপী প্রেমিকা রাধা কৃষ্ণের রাজ্য দ্বারকায় আসেন এবং কৃষ্ণের কোলে বসেন। রাধা কৃষ্ণের প্রধানা মহিষী রুক্মিণীকে সম্মান প্রদর্শন করেন না। কৃষ্ণও রাধার আচরণে দোষাবহ কিছু দেখেন না। বিরক্ত হয়ে রুক্মিণী কৃষ্ণকে পরিত্যাগ করে পণ্ঢরপুরের কাছে দণ্ডীবনে চলে আসেন। রুক্মিণীর বিরহে দুঃখিত কৃষ্ণ তাঁর মহিষীকে খুঁজতে খুঁজতে শেষে তাঁকে দণ্ডীবনে পুন্ডলিকের বাড়ির কাছে খুঁজে পান। কিছু মিষ্ট বাক্যালাপের পর রুক্মিণী শান্ত হন। এরপর কৃষ্ণ পুন্ডলিকের কাছে আসেন। তিনি দেখেন পুন্ডলিক নিজের পিতামাতার সেবা করছেন। কৃষ্ণ বিশ্রাম করবেন বলে পুন্ডলিক একটি ইঁট বাইরে ছুঁড়ে দেন। কৃষ্ণ ইঁটটির উপর দাঁড়িয়ে পুন্ডলিকের জন্য অপেক্ষা করতে থাকেন। পিতামাতার সেবা শেষ করে পুন্ডলিক কৃষ্ণকে অনুরোধ করেন বিঠোবার মূর্তিতে সেই ইঁটের উপরেই অবস্থান করতে এবং রুক্মিণীকে অনুরোধ করেন রাখুমাইয়ের মূর্তিতে তাঁর পাশে অবস্থান করতে এবং চিরকাল ভক্তদের আশীর্বাদ করতে।
ধূমাবতী
ধূমাবতী প্রলয়ের প্রতীক। তিনিই সৃষ্টির পূর্বে ও প্রলয়ের পরে বিদ্যমান "মহাশূন্যের" মূর্তিস্বরূপ। ধূমাবতী সাধারণত অমঙ্গলকর বিষয়গুলির সঙ্গে সম্পর্কযুক্ত। যদিও তার সহস্রনাম স্তোত্রে তার কয়েকটি সদগুণেরও বর্ণনা করেছে। তিনি কোমলস্বভাবা ও বরদাত্রী। ধূমাবতী মহাগুরু; তিনি কল্যাণ ও অকল্যাণের বহু ঊর্ধ্বে স্থিত জগৎ চরাচর সম্পর্কে সর্বোচ্চ জ্ঞান প্রদান করেন। তার কুৎসিত রূপটি প্রকৃতপক্ষে একটি রূপক; এই রূপ সাধককে বাইরের নকল সৌন্দর্যের পরিবর্তে জীবনের অন্তর্নিহিত সত্যটি অনুসন্ধান করতে ও জানতে শেখায়।
উৎস
frame|left| কুলো হাতে অশ্বহীন রথে কুৎসিত বৃদ্ধার বেশে ধূমাবতীর প্রচলিত মূর্তি দশমহাবিদ্যার বাইরে ধূমাবতীর বিশেষ কোনো অস্তিত্ব নেই। মহাবিদ্যায় অন্তর্ভুক্তির পূর্বে তার কোনো ঐতিহাসিক উল্লেখও পাওয়া যায় না। দারিদ্র্য, বিষন্নতা ও দুঃখকষ্টের দেবী রূপে ধূমাবতীর সঙ্গে মারী ও দুঃখের দেবী নির্ঋতি এবং মন্দভাগ্য ও দারিদ্র্যের দেবী অলক্ষ্মীর মিল পাওয়া যায়। ভারততত্ত্ববিদ কিনসলে দেবী জ্যেষ্ঠার সঙ্গেও ধূমাবতীর মিল রয়েছে বলে অভিমত দিয়েছেন।
বৈদিক দেবী নির্ঋতি মৃত্যু, জরা বা ক্ষয়, মন্দভাগ্য, ক্রোধ ও চাহিদার দেবী। তাঁকে দূরে রাখার জন্য তার স্তুতি করা হত। নির্ঋতির মতো ধূমাবতীও অমঙ্গলসূচক বিষয় ও কঠোরতার দেবী। প্রাচীন হিন্দু দেবী জ্যেষ্ঠার মূর্তিকল্পটিও ধূমাবতীর অনুরূপ। ধূমাবতীর মতো তিনিও কৃষ্ণবর্ণা, কুৎসিত ও কাকবাহিনী। লোকবিশ্বাস অনুযায়ী, জ্যেষ্ঠা মঙ্গলসূচক কিছুই সহ্য করতে পারেন না। ধূমাবতীর মতো তিনিও ঝগড়া, কুস্থানে বাস করেন এবং কোপনস্বভাবা দেবী। সারদাতিলক তন্ত্র গ্রন্থের টীকাকার লক্ষ্মণ দেসিকা ধূমাবতীকে জ্যেষ্ঠার অপর রূপ বলে উল্লেখ করেছেন। দেবী অলক্ষ্মী ঐশ্বর্য, সৌভাগ্য ও সৌন্দর্যের দেবী লক্ষ্মী বা শ্রীর ভগিনী ও বিপরীত শক্তি। অলক্ষ্মী ও ধূমাবতী দুজনেই সম্মার্জনী বা ঝাঁটা ধরে থাকেন এবং তাঁদের পতাকায় কাকের ছবি থাকে। দুজনেই ক্ষুধা, তৃষ্ণা, চাহিদা ও দারিদ্র্যের দেবী।
ধূমাবতীর সঙ্গে অপর তিন দেবীর কিছু মিল থাকলেও, কিছু অমিলও আছে। যেমন, তারা কেউই ধূমাবতীর মতো বিধবার বেশে কল্পিত হন না বা তাঁদের কুৎসিত রূপকল্পের কোনো শাস্ত্রব্যাখ্যা পাওয়া যায় না। আবার উক্ত তিন দেবীর নামও ধূমাবতীর নামস্তোত্রে অমিল। এছাড়া তাঁদের মধ্যে ধূমাবতীর যোদ্ধৃবেশ বা মহাবিদ্যারূপে তার সদগুণগুলিও দেখা যায় না। ডেভিড কিনসলে মনে করেন, উক্ত তিন দেবী ধূমাবতীর পূর্বসূরি হলেও, তারা ধূমাবতীর ঠিক "সমরূপীয়" নন। উল্লেখ্য, কিনসলের মতে, মহাবিদ্যার ধারণাটি দ্বাদশ শতাব্দীর আগে প্রচলিত ছিল না। দেবী পার্বতীর জীবনেও এই দেবীর অস্তিত্ব পাওয়া যায়। যেমন: একদিন কৈলাসে দেবী পার্বতী অত্যন্ত ক্ষুধার্থ কিন্তু ঘরে অন্ন নেই। তিনি এই কথা শিবকে বললে শিব তাকে অপেক্ষা করতে বলে। কিন্তু দেবী পার্বতী অপেক্ষা না করতে পেরে শিবকে ভক্ষণ করেন। তখন তিনি বিধবায় পরিণত হন। তার দেহ থেকে ক্রমশ ধূম বা ধোঁয়া নির্গত হয়। পরবর্তীতে, দেবী থেকে শিব বেরিয়ে আসেন এবং দেবী পার্বতী ধূমাবতী নামে অভিহিত হন।
কিংবদন্তি
ধূমাবতী হলেন সপ্তম মহাবিদ্যা। গুহ্যাতিগুহ্য তন্ত্র গ্রন্থে দশ মহাবিদ্যাকে বিষ্ণুর দশ অবতারের উৎস বলে উল্লেখ করা হয়েছে। এই গ্রন্থ মতে মৎস্য অবতারের উৎস হলেন ধূমাবতী। মুণ্ডমালা গ্রন্থেও একটি অনুরূপ তালিকা রয়েছে; তবে উক্ত গ্রন্থ মতে বামন অবতারের উৎস হলেন ধূমাবতী।
শাক্ত মহাভাগবত পুরাণে দশমহাবিদ্যার উৎপত্তির কাহিনি বর্ণিত হয়েছে। এই কাহিনি অনুযায়ী, দক্ষের যজ্ঞে নিমন্ত্রিত না হয়ে দক্ষকন্যা তথা শিবের প্রথমা স্ত্রী সতী অপমানিতা হন। তিনি বিনা আমন্ত্রণেই যজ্ঞে উপস্থিত থাকতে চাইলে, শিব বারণ করেন। সতী অনুনয়বিনয় করে শিবকে রাজি করানোর চেষ্টা করেন, কিন্তু সফল হন না। তখন ক্রুদ্ধ হয়ে সতী দশমহাবিদ্যার রূপ ধারণ করে দশ দিক দিয়ে ঘিরে ধরেন। এই সময় ধূমাবতী দক্ষিণপূর্ব দিকে দণ্ডায়মান ছিলেন। অপর একটি কিংবদন্তিতেও অনুরূপ কাহিনি পাওয়া যায়; তবে এই মতে সতীর স্থলে প্রধান মহাবিদ্যা ও অপরাপর মহাবিদ্যাগণের উৎস কালীকে স্থাপন করা হয়েছে। দেবীভাগবত পুরাণ অনুযায়ী, দশমহাবিদ্যা হলেন শাকম্ভরীর রূপভেদ ও সহযোদ্ধা।
শক্তিসংগম তন্ত্র গ্রন্থে উল্লিখিত কাহিনি অনুযায়ী, সতী দক্ষের যজ্ঞকুণ্ডে আত্মবলিদানের উদ্দেশ্যে ঝাঁপ দিলে সতীর দগ্ধ দেহের কালো ধোঁয়া থেকে ধূমাবতী উত্থিতা হন। তিনি হলেন "সতীর দেহাবশেষ" এবং তার অপমানিতা অবতার। প্রাণতোষিণী তন্ত্র গ্রন্থে ধূমাবতীর বিধবা বেশের ব্যাখ্যা পাওয়া যায়। একদা সতী শিবের কাছে অন্ন প্রার্থনা করেন। শিব তাঁকে অন্ন দিতে অস্বীকার করলে, সতী তার প্রচণ্ড ক্ষুধার নিবৃত্তির জন্য শিবকেই ভক্ষণ করেন। শিব যখন তাঁকে নিষ্কৃতি দিতে অনুরোধ করেন, তখন সতী শিবকে পুনরায় উগরে দেন। এরপর শিব তাঁকে প্রত্যাখ্যান করেন এবং বিধবার বেশ ধারণ করার অভিশাপ দেন। আর একটি লোকপ্রচলিত জনশ্রুতি অনুযায়ী, দুর্গা শুম্ভ ও নিশুম্ভ অসুরদ্বয়ের সঙ্গে যুদ্ধ করার জন্য ধূমাবতীকে সৃষ্টি করেন। ধূমাবতী প্রাণঘাতী ধূমের সাহায্যে দৈত্যনাশ করেন।
প্রাণতোষিণী তন্ত্র ধূমাবতীর ধ্বংসাত্মিকা শক্তি ও প্রচণ্ড ক্ষুধার উপর অধিক গুরুত্ব আরোপ করেছে। উল্লেখ্য, বিশ্ববিধাতা শিবই তার ক্ষুণ্ণিবৃত্তি করতে সক্ষম। এটি ধূমাবতীর বিধবাবেশী অমঙ্গলসূচক রূপ এবং তার স্বামীভক্ষণকারী সত্ত্বার প্রতীক।
মূর্তিকল্প
ধূমাবতী তন্ত্র গ্রন্থে তাঁকে বৃদ্ধা ও কুৎসিত বিধবার রূপে বর্ণনা করা হয়েছে। তিনি শীর্ণকায়া, দীর্ঘাকার, রোগগ্রস্থা ও পাণ্ডুরবর্ণা। তিনি অশান্ত ও কুটিল হৃদয়। তার দেহে অলংকারাদি নেই। তিনি পুরনো মলিন বস্ত্র পরিধান করে থাকেন। তিনি মুক্তকেশী। তার চক্ষুদুটি ভয়ংকর, নাসিকা দীর্ঘ ও বক্র, তার তীক্ষ্ণ দাঁতের কয়েকটি পড়ে গেছে, হাসলে তাঁকে ফোকলা মনে হয়। তার কর্ণদ্বয় কুৎসিত ও অসম আকারবিশিষ্ট। তার স্তন লম্বমান এবং তিনি এক হাতে একটি কুলো ধরে থাকেন এবং অপর হাতে বরমুদ্রা বা চিন্মুদ্রা দেখান। তিনি অশ্ববিহীন রথে আরূঢ়া এবং তার পতাকায় কাকের ছবি থাকে। ধূমাবতী চতুরা। তিনি সর্বদা ক্ষুধার্ত ও তৃষ্ণার্ত অবস্থায় থাকেন। তিনি কলহের কারণ ও ভয় প্রদানকারিনী।
প্রপঞ্চসারাসার সমগ্র অনুযায়ী, ধূমাবতী কৃষ্ণবর্ণা ও নাগ অলংকারে ভূষিতা। তার বস্ত্র শ্মশানক্ষেত্র থেকে সংগৃহীত ছিন্ন বস্ত্রখণ্ডে নির্মিত। তিনি দ্বিভূজা, শূল ও নরকপালধারিনী। কোনো কোনো মূর্তিকল্পে শূলের জায়গায় তরবারি থাকে। একই গ্রন্থের অপর একটি বর্ণনা অনুযায়ী, ধূমাবতী বৃদ্ধা, তার চর্ম কুঞ্চিত, তিনি ক্রুদ্ধমুখ এবং মেঘশ্যামবর্ণা। তার নাসিকা, চক্ষু ও কণ্ঠ কাকের ন্যায়। তিনি ঝাঁটা, কুলো, মশাল ও গদা ধারণ করে থাকেন। তিনি নিষ্ঠুরা ও তার ভ্রু কুঞ্চিত। ধূমাবতী এলোকেশী ও তিনি ভিক্ষুকের বস্ত্রপরিহিতা। তার স্তনযুগল শুষ্ক। তার চুল পাকা, দাঁত ভাঙা ভাঙা ও বস্ত্র জীর্ণ ও ছিন্ন।
Dhumavati molaram.JPG তার রথ টানছেন; এই চিত্রে তিনি অলংকার পরিহিত অবস্থায় আছেন, যা তার প্রচলিত রূপের ব্যতিক্রম।
কোনো কোনো ক্ষেত্রে ধূমাবতী কাকবাহিনী ও ত্রিশূলধারিনী রূপে কল্পিত হন। তিনি মুণ্ডমালাধারিণী, তার অঙ্গপ্রত্যঙ্গ রক্তবর্ণা, এবং তার মাথার চুল আলুলায়িত। কোনো কোনো ক্ষেত্রে তিনি মৃত্যুর দেবতা যমের মহিষশৃঙ্গ ধারণ করেন। এটি মৃত্যুর সঙ্গে তার সম্পর্কের প্রতীক।
ধূমাবতী ভয়ংকরী, তার বেশ যোদ্ধার বেশ। শাক্তপ্রমোদ অনুযায়ী, তিনি ভয়ংকর শব্দ করে হাড় চিবিয়ে খান। তাছাড়াও তিনি রণভেরী বাজিয়ে ভয়ংকর শব্দ করেন। তিনি নরকপালের মালা পরে থাকেন, চণ্ড ও মুণ্ডের হাড় চিবিয়ে ভক্ষণ করেন এবং রক্তের সঙ্গে মদ মিশিয়ে খান।
অবশ্য ধূমাবতীর রূপকল্পের কয়েকটি ব্যতিক্রমও রয়েছে। উদাহরণস্বরূপ, অষ্টাদশ শতাব্দীতে মোলারাম অঙ্কিত একটি চিত্রে দেবীকে দুটি শিকারী পক্ষীর দ্বারা বাহিত রথে আরূঢ়া মূর্তিতে দেখা যায়। এই মূর্তিতে তার এক হাতে কুলো ও অপর হাতে বরদা মুদ্রা থাকলেও, তিনি যৌবনবতী, সুডৌলস্তনযুক্তা এবং স্বর্ণালঙ্কারভূষিতা। যা তার প্রচলিত মূর্তিকল্পের একেবারের বিপরীতধর্মী। বিংশ শতাব্দীর প্রথম ভাগে বারাণসীতে অঙ্কিত একটি চিত্রে দেবী ধূমাবতী কাকবাহনা, চতুর্ভূজা, ত্রিশূল, তরবারি, কুলো ও পাত্রহস্তা, কৃষ্ণবর্ণা, লম্বিতস্তনযুক্তা, শ্বেতবস্ত্রপরিহিতা ও শ্মশানচারিণী। এই ছবিতেও তিনি স্বর্ণালঙ্কারভূষিতা ও তার নিম্নবস্ত্রে সোনার পাড়; যা বিধবার বেশের সঙ্গে বেমানান। অষ্টাদশ শতাব্দীর একটি নেপালি পুথিচিত্রে আবার ধূমাবতীর সম্পূর্ণ অপরিচিত একটি মূর্তি দেখা যায়। দেবী এখানে সম্পূর্ণ নগ্না, উন্নতস্তনযুক্তা, মুক্তাহার ও মুকুট পরিহিতা, পদযুগল দুপাশে দিয়ে ময়ূরের উপর দণ্ডায়মানা, এবং একটি দর্পণে স্বীয় মুখমণ্ডল দর্শনরতা। তার চতুর্পার্শ্বে অগ্নিবলয়, যা সম্ভবত শ্মশানচিতাগ্নির প্রতীক।
প্রতীকতত্ত্ব
বেদ বিশারদ গণপতি মুনি নিম্নলিখিত ভাষায় দেবীর বর্ণনা দিয়েছেন: তিনি শূন্যরূপে প্রকীর্তিতা এবং চৈতন্যের বিলীন রূপ। সকল সত্ত্বা ব্রহ্মে লীন হলে সমগ্র জগৎ চরাচরকে গ্রাস করেন তিনি। তখন দার্শনিক-কবিরা তাঁকে মহাগরিমাসম্পন্না জ্যেষ্ঠা ধূমাবতী নামে অভিহিত করেন। তার নিবাস নিদ্রা, স্মৃতিভ্রষ্টতা, মায়া ও মায়ায় আবদ্ধ জীবের মধ্যে। কিন্তু যোগীগণের মধ্যে তিনি সকল চিন্তা ধ্বংসকারিণী শক্তি এবং স্বয়ং সমাধি স্বরূপিণী।
ধূমাবতী সর্বক্ষেত্রেই বিধবা রূপে কল্পিতা হন। তাই তিনিই একমাত্র মহাবিদ্যা, যাঁর স্বামী নেই। যদিও তিনি শিবেরই স্ত্রী ছিলেন; কিন্তু শিবকে তিনি ভক্ষণ করে ফেলেন এবং পরে শিব কর্তৃক পরিত্যক্তা হন। এই রূপে তিনি মহাবিশ্বের পুরুষকে ধ্বংস করে শূন্যের সঙ্গে বিরাজমান হন; কিন্তু তা সত্ত্বেও তার মহাশক্তি সত্ত্বাটি ক্ষুণ্ণ হয় না। অনেক গ্রন্থেই ধূমাবতীর সদাঅতৃপ্ত ক্ষুধা ও তৃষ্ণার উপর বিশেষ গুরুত্ব আরোপ করা হয়েছে। এটি তার অতৃপ্ত কামনাবাসনার প্রতীক।
দেবীর অশ্ববিহীন রথারূঢ়া বিধবার বেশটি সমাজ ও জীবন থেকে নির্বাসিতা নারীর প্রতীক। তিনি "সকল দুর্ভাগ্য, অনাকর্ষণীয় ও অমঙ্গলের প্রতীক"। তিনি দরিদ্র, ভিখারিণী ও কুষ্ঠরোগাক্রান্তা। তিনি বাস করেন "জগতের ক্ষত", মরুভূমি, ভাঙা বাড়ি, দারিদ্র, ছেঁড়া কাঁথা, ক্ষুধা, তৃষ্ণা, কলহ, সন্তানশোক, বন ও অন্যান্য বর্বর অধ্যুষিত অঞ্চলে। সাধারণত বিধবাদের অমঙ্গলজনক, বিপজ্জনক ও অশুভক্ষমতার অধিকারিণী বলে সন্দেহ করা হয়। তাই দিব্যবিধবা ধূমাবতীকেও সকলে ভয় করেন। ধূমাবতীকে কুটিল বৃদ্ধা বা ডাইনি বলে বর্ণনা করা হয়। তিনি চতুর ও কলহপ্রিয়া। এটি জীবনের ভয়ংকর দুঃখগুলির প্রতীক।
thumb|left|অষ্টাদশ শতাব্দীর নেপালি পুথিচিত্রে নগ্না ধূমাবতী|alt=A nude woman with long hair and wearing a pearl necklace and headband, stands on a peacock (which in turn sits on a lotus) with her legs apart. She holds a mirror in her left hand and looks at her reflection in it. An aureole and halo surround her.
ব্যতিক্রমী চিত্রকলায় ধূমাবতী যৌবনবতী ও সালংকারা, তিনি যৌনেচ্ছা উদ্দীপনকারিণী, আকর্ষণীয়া অথচ অমঙ্গলময়ী বিধবা। তার সহস্রনাম স্তোত্রে বলা হয়েছে যে, তিনি আনন্দপ্রদায়িনী, সর্বসুন্দরী ও মাল্য, অলংকার ও বস্ত্রভূষিতা। এই স্তোত্র অনুযায়ী, তিনি কামের দেবী; রতি তার রূপভেদ। উল্লেখ্য, রতি শব্দের আক্ষরিক অর্থ "যৌনসংগম" এবং এটি হিন্দু প্রেমের দেবীরও নাম। তিনি যৌনসংগম উপভোগ করেন; যেখানে যৌনক্রিয়া চলে, সেখানে উপস্থিত থাকেন এবং স্বয়ং যৌনাচারে অংশ নেন। তিনি মদ্যপান করতে ভালবাসেন এবং উন্মত্তা অবস্থায় থাকেন। এই কারণে মদ্যপেরা তার পূজা করে। পঞ্চমকার সহযোগে তন্ত্রসাধনার সঙ্গেও তিনি সম্পৃক্তা থাকেন।
ধূমাবতী নারীর সমাজবিরোধী ও অমঙ্গলময় সত্ত্বার প্রতীক। তিনি লক্ষ্মীর বিপরীত শক্তি। অলক্ষ্মীর মতো ধূমাবতীও বর্ষাকালের চার মাসে (চতুর্মাস্য) পূজিতা হন। লোকবিশ্বাস অনুযায়ী, এই সময় অশুভ জলশক্তি সূর্যালোককে আচ্ছন্ন করে রাখে এবং এই সময় বিষ্ণু নিদ্রা যান। এই সময় অন্ধকার রাজত্ব করে এবং আত্মা তার নিজস্ব ঔজ্জ্বল্য হারায়। এই সময়টিকে অশুভ মনে করা হয় এবং বিবাহাদি কোনো শুভ কাজ এই সময় হয় না।
দেবীর মূর্তিকল্পে মৃত্যুর বাহক কাকের উপস্থিতি এবং বিভিন্ন গ্রন্থাবলিতে উল্লিখিত তার কাকের ন্যায় বৈশিষ্ট্যগুলো মৃত্যু ও অমঙ্গলের সঙ্গে তার সম্পর্কের প্রতীক। তার মূর্তিকল্পে মৃত্যুর আর একটি প্রতীক হল শ্মশানক্ষেত্র ও চিতাগ্নির উপস্থিতি। সহস্রনাম স্তোত্র অনুযায়ী, ধূমাবতী শ্মশানবাসিনী, শবারূঢ়া, ভষ্মমণ্ডিতা ও শ্মশানচারীদের আশীর্বাদকারিণী। প্রপঞ্চসারাসার সমগ্র অনুযায়ী তিনি মৃতদেহের শরীর থেকে বস্ত্র সংগ্রহ করে তা পরিধান করেন। ধূমাবতী তমোগুণের প্রতীক, যা অজ্ঞতা ও অন্ধকারের সঙ্গে যুক্ত। তিনি মাংস ও মদ্য পছন্দ করেন, তামসিক প্রকৃতির।
কথিত আছে, ধূমাবতী মহাপ্রলয়ের সময় উপস্থিত হন। প্রলয়কালে উত্থিত প্রকাণ্ড কৃষ্ণমেঘ তার স্বরূপ। এই কারণে সহস্রনাম স্তোত্রে তাঁকে "প্রলয়রূপিণী", "প্রলয়মত্তা", "প্রলয়কারণস্বরূপিণী" ও "প্রলয়চারিণী" বলা হয়। অন্যমতে, তিনি মহাকালরূপী শিবের বিলোপের পরেও বিদ্যমান থাকেন। তাই তিনি "কালশক্তিস্বরূপিণী" এবং কালের বৃত্তের বাইরে অবস্থানকারিণী। ধূমাবতী মহাপ্রলয় বা শেষ প্রলয়ের এবং বিশ্ববিনাশের পর উত্থিত ধোঁয়ার প্রতীক।
"ধূমাবতী" নামটির অর্থ "ধূম্রময়ী"। কথিত আছে, পোড়ালে ধোঁয়া হয় না, এমন কিছু উৎসর্গ না করলে তিনি খুশি হন না। তিনি ধূপ ও চিতার ধোঁয়া পছন্দ করেন, যা ধ্বংসের প্রতীক। তিনি ধোঁয়ার আকারে বিহার করেন এবং যেখানে খুশি সেখানে যান।
ধূমাবতী সাধারণত অমঙ্গলের সঙ্গে সম্পর্কযুক্ত হলেও সহস্রনাম স্তোত্রে তার কয়েকটি সদগুণেরও উল্লেখ রয়েছে। তিনি বরদাত্রী ও কোমলহৃদয়া। তার স্তোত্রে বলা হয়েছে, তিনি নারীগণের মধ্যে বাস করেন এবং তাঁদের দ্বারা পূজিতা হন। এই স্তোত্রে তাঁকে সন্তানদাত্রীও বলা হয়েছে।
পূর্বপুরুষ বা পিতামহী সত্ত্বায় ধূমাবতী মহাগুরু ও পথনির্দেশকারিণী। তিনি জীবন ও মৃত্যু-সংক্রান্ত চরম সত্য জ্ঞান প্রদান করেন। যা অবশ্যম্ভাবী তা আচ্ছাদিত করে তার ধোঁয়া। কিন্তু এর ফলে প্রকাশিত হয় "অজানা ও অরূপের" গুপ্ত সত্য। ফ্রলে বলেছেন, তার বাইরের দরিদ্রবেশটি একটি মায়া-আচ্ছাদনমাত্র, যা তার অন্তর্নিহিত সত্য রূপটিকে ঢেকে রাখে। তিনি প্রতীক সেই "সৌভাগ্যের যা দুর্ভাগ্যে ছদ্মবেশে আমাদের সম্মুখে উপস্থিত হয়।" ধূমাবতী "যন্ত্রণার শক্তির" মূর্তরূপ। ধূমাবতীর দোষগুলি আসলে ধৈর্য, সহনশীলতা, ক্ষমাশীলতা ও বৈরাগ্যের মতো গুণগুলির জন্মদাতা। জীবনের দোষগুলি প্রকাশ না পেলে, সেই দোষের উত্তরণ ঘটে না এবং সত্যও মায়ার ধূম্রাচ্ছাদনের আড়ালেই থেকে যায়।
ধূমাবতীর বাইরের অমঙ্গলময় সত্ত্বা ও তার ভয়ংকরী মূর্তিটি কামনাবাসনার নিবৃত্তিকে চরমপ্রাপ্তি মনে করার বিপদটি উদ্ঘাটন করে। কুলো শস্য বাছাইয়ের কাজে ব্যবহৃত হয়। এটি বাইরের মায়া থেকে অন্তরের বাস্তবকে বেছে নেওয়ার প্রতীক। তার কুৎসিত রূপ ভক্তকে এই শিক্ষাই দেয় যে, বাইরের চাকচিক্যময় রূপের বদলে অন্তর্নিহিত সত্যই মূল বস্তু।
ধূমাবতী সেই আদি অন্ধকার ও অজ্ঞানের মূর্তরূপ, যা থেকে মায়ার সংসারের সৃষ্টি। তিনি সৃষ্টির পূর্বে ও ধ্বংসের পরে এই অন্ধকার ও অজ্ঞানতার প্রতীক। এই অজ্ঞানতা, যা সর্বোচ্চ সত্যকে ঢেকে রাখে, তাও প্রয়োজনীয়। কারণ এই অজ্ঞানতার উপলব্ধি না থাকলে, সত্য জ্ঞান লাভ করা সম্ভবপর নয়। ধূমাবতী চৈতন্যের প্রাক-সৃষ্টি রূপ যোগনিদ্রা এবং যে আদি নিদ্রা বা মহাশূন্যে সকল সৃষ্টি মিলিত হয়ে ব্রহ্মে বিলীন হয়, তারও প্রতীক। এই মহাশূন্য শুদ্ধ চৈতন্য, চিত্তচাঞ্চল্যরোধকারী এবং নৈঃশব্দ। এমনকি ধূমাবতীর রোগসৃষ্টিকারী সত্ত্বাটিরও একটি ভাল দিক রয়েছে। রোগের মাধ্যমে তিনি দুষ্টকে শাস্তি দেন এবং জগৎ সংসারের স্থিতি বজায় রাখেন। ধূমাবতী হৃৎপিণ্ড বা শরীরের মধ্যভাগের সঙ্গে সম্পর্কযুক্ত।
কোনো কোনো মতে, ধূমাবতী কালীর বৃদ্ধা রূপ। এই রূপ কালীর কালোত্তীর্ণা সত্ত্বা ও অরূপ জীবনীশক্তির প্রতীক। অন্য এক মতে, ধূমাবতী হলেন শ্মশানকালীর অন্য রূপ। কালীকুল ঐতিহ্যে ধূমাবতী মহাশক্তির এক ভয়ংকরী রূপ হিসেবে কল্পিত হন। ধূমাবতীর নাম স্তোত্রে তাঁকে পার্বতী ও সতীর অংশ বলা হয়েছে এবং তাঁকে দানবদলনী রূপে বন্দনা করা হয়েছে।
পূজা
thumb| দেবীর পূজায় ব্যবহৃত ধূমাবতী [[যন্ত্র (তন্ত্র)|যন্ত্র|alt=A geometrical diagram with blue circle in the centre, surrounded by 8 pink petals in a concentric circle, which in turn is surrounded by 16 alternate violet and purple petals. This arrangement is in a black square which has T shaped outward extension in the centre on each side. The black figure is bordered by a lighter bluish background.]]